Steve Irwin

Stephen Robert Irwin (1962–2006) var en australsk TV-personlighet, naturvitenskapsmann og miljøverner. Han var kjent fra TV-serien Krokodillejegeren, en ukonvensjonell naturdokumentar som han ledet sammen med kona Terri Irwin. Han hadde en særegen personlighet og ble beundret av mange tusen seere på Animal Planet.

Han eide og drev også Australia Zoo i Beerwah i Queensland. Da han var ung, drev han en krokodillefarm med sin familie. Han hadde alltid vært tiltrukket av dyr, og særlig reptiler.

 Død 
Irwin døde utenfor Port Douglas i Queensland under innspillingen av en undervannsdokumentar 4. september 2006, etter å ha blitt stukket i hjertet av en piggrokke. 

 Privat begravelsesseremoni 
Familien ble tilbudt en statsbegravelse, men avslo, fordi de mente Steve selv ikke ville ha ønsket det, og i stedet bare ville bli husket som en «vanlig fyr». Han ble begravet under en privat seremoni for familie og venner 9. september i tettstedet Caloundra, en times kjøring nord for Brisbane.

 Referanser 

 Eksterne lenker 




Kategori:Herpetologer
Kategori:TV-personligheter
Kategori:Australiere
Kategori:Dødsfall som følge av dyreangrep